ՓԱԲ-ի տնօրենը հատուկ կարևորել է նաև արտասահմանյան այցելությունների ընթացքում եվրոպական տարբեր առաջատար գործընկեր դատափորձագիտական կենտրոններում կիրառվող ճապոնական արտադրության սարք-սարքավորումների, հատկապես Shimadzu ֆիրմայի GCMS և այլ տեսակի սարքավորումների կիրառման կարևորությունը փորձագիտական բնագավառում՝ առաջադրվող խնդիրների լուծման և հավաստի արդյունքների ստացման հարցում, ինչպիսիք դեռևս չեն կիրառվում Հայաստանի Հանրապետության դատափորձագիտական ոլորտում, այդ առումով ընդգծելով նմանատիպ սարք-սարքավորումներով ՓԱԲ-ի համալրման նպատակաուղղվածությունը և այդ նպատակով ՀՀ-ում Ճապոնիայի դեսպանության աջակցության կարևորությունը: Այցի ընթացքում ՓԱԲ-ի տնօրեն Ա.Հովսեփյանի ուղեկցությամբ դեսպանն այցելել է կազմակերպության փորձագիտական տարբեր ստորաբաժանումներ և լաբորատորիաներ, տեղում ծանոթանալով փորձագիտական հնարավորություններին, մինչ օրս ՀՀ-ում ԱՄՆ դեսպանության միջոցով INL ծրագրի շրջանակներում արժեքավոր նվիրատվությունների և ցուցաբերած մեծածավալ աջակցության առկա արդյունքներին, ՀՀ կառավարության աջակցությամբ ունեցած ձեռքբերումներին, զարգացման և համալրման արդիական հեռանկարներին: